3. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝ. ΠΡΟΝΟΙΑΣ  Αριθ. 75804 της 17/29 Αυγ. 1951  Περί συγκροτήσεως επιτροπών του άρθρ. 2 παρ. 1 του Α.Ν. 1843/1951 Έχοντες υπ’ όψιν την ανάγκην της ταχυτέρας ενάρξεως της λειτουργίας των Επιτροπών καθορισμού ελαχίστων ορίων αμοιβής των ιατρών των υπηρετούντων ή εφεξής προσλαμβανομένων εις τα παντοειδή νοσηλευτικά ιδρύματα, ιατρεία κλπ. τα απασχολούντα ιατρικόν προσωπικόν ως και της αναθεωρήσεως των υφισταμένων σήμερον σχετικών συμβάσεων. Ιδόντες την διάταξιν του άρθρ. 2 παρ. 2 του Α.Ν. 1843/51 «περί τροποποιήσεως και συμπληρώσεως διατάξεων τινών του υπ’ αριθ. 1565/39 Α. Νόμου «περί κώδικος ασκήσεως του Ιατρικού Επαγγέλματος» αποφασίζομεν: «1.Των επιτροπών του άρθρ. 2 παρ. 1 του Α.Ν. 1843/51 προεδρεύει ο υπό του Υπουργού της Δικαιοσύνης οριζόμενος Πρωτοδίκης, ο δε Προϊστάμενος του Υγειονομικού Κέντρου μετέχει των συνεδριάσεων των επιτροπών ως εισηγητής άνευ ψήφου. 2.Μέλη της Επιτροπής είναι ο νόμιμος αντιπρόσωπος του Ιατρικού Συλλόγου ούτινος μέλος τυγχάνει ο ενδιαφερόμενος ιατρός ως και ο νόμιμος αντιπρόσωπος του ενδιαφερομένου Οργανισμού, Ταμείου Υγείας κλπ. του απασχολούντος ιατρικόν προσωπικόν μεθ’ ου υφίσταται ή πρόκειται να συναφθή σύμβασις ή συμφωνία προς παροχήν ιατρικών υπηρεσιών. Αμφότερα τα μέλη οφείλουν να επιδείξουν τα πληρεξούσια αυτών έγγραφα εις τον Πρόεδρον της Επιτροπής». Αι παρ. 1 και 2 αντικατεστάθησαν ως άνω δια της υπ’ αριθ. 62168 της 2/2 Ιουλ. 1952 αποφ. Υπ. Προνοίας. 664 34.Ζ.ε.3 Ιατρικές Αμοιβές 3.Χρέη γραμματέως εκτελεί εις εκ των παρά τω Υγειονομικώ Κέντρω υπηρετούντων υπαλλήλων, κατά προτίμησιν Ιατρός άνευ ψήφου. 4.Των μελών της Επιτροπής δύναται να υποδειχθώσιν αναπληρωταί. Η Επιτροπή συνεδριάζει εις το κατάστημα του Υγειονομ. Κέντρου, κατόπιν εγγράφου πάντοτε προσκλήσεως οριζούσης επακριβώς την ώραν και τα θέματα της συνεδριάσεως. 6.Ο Πρόεδρος υποχρεούται, να συγκαλέση τα μέλη εις συνεδρίαν εντός 5 ημερών από της υποβολής σχετικής αιτήσεως του ενδιαφερομένου Οργανισμού ή του Συλλόγου, αι δε προσκλήσεις αποστέλλονται επί αποδείξει. 7.Τα ενδιαφερόμενα μέλη υποχρεούνται να υποβάλουν κατά την ορισθείσαν προς συνεδρίασιν ημέραν άπαντα τα απαιτούμενα στοιχεία δια τον σχηματισμόν κρίσεως υπό της Επιτροπής. Αι αποφάσεις της Επιτροπής λαμβάνονται κατά πλειοψηφίαν. Η απουσία ενός των αντιπροσώπων των ενδιαφερομένων μερών δεν επηρεάζει την έκδοσιν της γνωμοδοτήσεως της Επιτροπής, ήτις υποβάλλεται προς τον Υπουργόν Κοιν. Προνοίας μετά πάντων των στοιχείων άτινα συνετέλεσαν εις τον σχηματισμόν κρίσεως της Επιτροπής και των τυχόν υποβληθεισών ενστάσεων. Ο Υπουργός οφείλει να εκδώση την κατά το άρθρ. 2 παρ. 3 του Α.Ν. 1843/51 ητιολογημένην απόφασιν αυτού και να κρίνη επί των υποβληθεισών ενστάσεων. 8.Αι γνωμοδοτήσεις της Επιτροπής εκδίδονται επί τη βάσει των γενικών αρχών περί καθορισμού ιατρικής αμοιβής ως αύται διαγράφονται εν άρθρ. 28 και επόμενα του Α.Ν. 1565/1939,και του ισχύοντος εκάστοτε πίνακος ιατρικής αμοιβής ως και των διατάξεων του άρθρ. 2 και επόμενα του 1843/51 Α.Νόμου, λαμβανομένων υπ’ όψιν και των υπό των ενδιαφερομένων μερών υποβληθέντων στοιχείων. 9.(Μεταβατική διάταξις. Κατηργήθη δια της υπ’ αριθ. 62128/1952 υπουργ. αποφάσεως). Η ισχύς της παρούσης άρχεται από της δημοσιεύσεως αυτής εις την Εφημερίδα της Κυβερνήσεως.